**Herbert Selpin** (29. maj 1904 - 1. august 1942) bio je njemački filmski režiser i scenarist, koji je sticajem okolnosti postao jedna od najpoznatijih žrtava nacističkog režima među njemačkim sineastima.

Prije nego što se počeo baviti filmom, okušao se kao trgovački putnik, boksač i plesač. Godine 1925. se zaposlio u Universum Film AG, gdje je radio na Murnauovoj produkciji *Fausta*. Brzo je napredovao do mjesta pomoćnika režisera, te je surađivao sa Waltherom Ruttmanom na njegovom znamenitom dokumentarcu *Berlin – Die Sinfonie der Großstadt*. Njegov talent je zapažen i izvan njemačkih granica, te je početkom 1930-ih otišao u Britaniju; kasnije će surađivati sa britanskim producentom Alexanderom Kordom, ali i steći reputaciju anglofila koja će mu kasnije naškoditi. 

Nakon dolaska nacista na vlast, Selpin je odlučio nastaviti raditi u domovini, a godine 1934. je čak postao član nacističke partije. Njegov opus u sljedećih nekoliko godina se odlikovao priličnom žanrovskom i stilskom raznovršću - od "šašavih" eskapističkih komedija, preko historijskih drama i trilera, a pri čemu je često angažirao glumca Hansa Albersa. Filmovi su često imali i propagandni naboj, pogotovo izbijanja drugog svjetskog rata, a pri čemu se posebno ističe *Carl Peters*.

Godine 1942. mu je bila povjerena režija historijskog spektakla *Titanic*, koji je znamenitu havariju britanskog broda trebao prikazati u kontekstu antibritanske propagande. Tokom snimanja je na privatnoj večeri scenaristu i svom prijatelju Walteru Zerlettu-Olfeniusu kritizirao vođenje rata i Wehrmachtovu strategiju. Olfenius je o tome obavijestio Gestapo, koji je, pak, informaciju proslijedio ministru propagande Josephu Goebbelsu. Nakon toga je pozvan na razgovor kod ministra, koji je od njega tražio da se odrekne svojih riječi; Selpin je to odbio, te je 31. jula uhapšen. Sljedeći dan je pronađen obješen u zatvorskoj ćeliji. Okolnosti njegove smrti nikada nisu bile razjašnjenje - prema nekim navodima je likvidiran po Goebbelsovom naređenju, dok drugi smatraju kako je izvršio samoubistvo. U svakom slučaju, Goebbels je dao tajno snimiti njegovo truplo, a kada je čuo da Selpinovi kolege zbog izdaje namjeravaju bojkotirati Olfeniusa, napisao je cirkularno pismo u kojim ih upozorava da to ne čine. Olfeniusu je nakon završetka rata suđeno zbog potkazivanja, te je neko vrijeme proveo u zatvoru.

Filmografija
------------

* Die Abenteuer eines Zehnmarkscheines (1926) - pomoćnik režisera
* Ariane (1930/31) - montaža
* So lang' noch ein Walzer von Strauß erklingt (1931) - montaža
* Opernredoute (1931) - montaža
* Eine Nacht im Grandhotel (1931) - montaža
* Die Sache August Schulze (1931) - montaža
* Der ungetreue Eckehart (1931) - montaža
* Chauffeur Antoinette (1931) - režija
* *The Marathon Runner* (1933) - montaža, pomoćnik režisera
* Camicia Nera/Schwarzhemden (1933, dokumentarni) – režiser njemačke verzije
* Zwischen zwei Herzen (1933–1934) - režija
* Mädels von heute (1933) - režija
* Kleiner Mann - was nun? (1933) - montaža, scenario, pomoćnik režisera
* Der Traum vom Rhein (1933) - režija
* *The Riders of German East Africa* (1934) - režija
* Der Springer von Pontresina (1934) - režija
* *The Green Domino* (1935) - režija
* *An Ideal Husband* (1935) - režija
* Der grüne Domino (1935) - režija
* *Game on Board* (1936) - režija, scenario
* Romanze (1936) - režija
* Die Frau des Anderen (1936) - režija
* Die rote Mütze (1937) - režija
* *Alarm in Peking* (1937) - režija, scenario
* *Water for Canitoga* (1938–1939) - režija
* *Sergeant Berry* (1938) - režija
* Ich liebe Dich (1938) - režija, writer
* Ein Mann auf Abwegen (1939–1940) - režija
* *Trenck, der Pandur* (1940) - režija
* *Carl Peters* (1940–1941) - režija, scenario
* Geheimakte W.B.1 (1941–1942) - režija, scenario
* *Titanic* (1942) - režija, scenario

Izvori
------



| * p
* r
* u
Filmovi koje je režirao Herbert Selpin |
| --- |
| 1930s | 
* *Antoinette* (1932)
* *Chauffeur Antoinette*  (1932)
* *The Love Contract* (1932)
* *Der Traum vom Rhein* (1933)
* *Mädels von heute* (1933)
* *Zwischen zwei Herzen* (1934)
* *The Champion of Pontresina*  (1934)
* *The Riders of German East Africa* (1934)
* *An Ideal Husband* (1935)
* *Der grüne Domino* (1935)
* *Le domino vert* (1935)
* *Scandal at the Fledermaus* (1936)
* *Game on Board* (1936)
* *Romance* (1936)
* *Alarm in Peking* (1937)
* *The Marriage Swindler* (1938)
* *Ich liebe dich* (1938)
* *Sergeant Berry* (1938)
* *Water for Canitoga* (1939)

 |
| 1940s | 
* *Ein Mann auf Abwegen*  (1940)
* *Trenck, der Pandur*  (1940)
* *Carl Peters* (1941)
* *Geheimakte W.B.1*  (1942)
* *Titanic* (1943)

 |